CELEX: 62021TB0418
Language: hu
Date: 2022-01-14 00:00:00
Title: T-418/21. sz. ügy: A Törvényszék 2022. január 14-i végzése – Alauzun és társai kontra Bizottság és EMA („Megsemmisítés iránti kereset – Emberi felhasználásra szánt gyógyszerek – A Comirnaty emberi felhasználásra szánt gyógyszer feltételes forgalombahozatali engedélyének módosítása – Keresettel nem megtámadható jogi aktus – Előkészítő jogi aktus – Az eljáráshoz fűződő érdek hiánya – Közvetlen érintettség hiánya – Egyéni érintettség hiánya – Nem rendeleti jellegű jogi aktus – Elfogadhatatlanság”)

2022.3.21.   
            
            
               HU
            
            
               Az Európai Unió Hivatalos Lapja
            
            
               C 128/25
            
         
      A Törvényszék 2022. január 14-i végzése – Alauzun és társai kontra Bizottság és EMA
      (T-418/21. sz. ügy) (1)
      
      („Megsemmisítés iránti kereset - Emberi felhasználásra szánt gyógyszerek - A Comirnaty emberi felhasználásra szánt gyógyszer feltételes forgalombahozatali engedélyének módosítása - Keresettel nem megtámadható jogi aktus - Előkészítő jogi aktus - Az eljáráshoz fűződő érdek hiánya - Közvetlen érintettség hiánya - Egyéni érintettség hiánya - Nem rendeleti jellegű jogi aktus - Elfogadhatatlanság”)
      (2022/C 128/37)
      Az eljárás nyelve: francia
      
         Felek
      
      
         Felperesek: Virginie Alauzun (Saint-Cannat, Franciaország) és a végzés mellékletében megnevezett 774 további felperes (képviselő: F. Di Vizio ügyvéd)
      
         Alperesek: Európai Bizottság (képviselők: O. Beynet, L. Haasbeek és K. Mifsud-Bonnici meghatalmazottak) és Európai Gyógyszerügynökség (képviselők: S. Drosos, C. Schultheiss és S. Marino meghatalmazottak)
      
         Az ügy tárgya
      
      Egyrészt a „Comirnaty – COVID-19-mRNS oltóanyag (nukleozid-módosított)” emberi felhasználásra szánt gyógyszer tekintetében a C(2020) 9598 (final) határozattal kiadott, feltételekhez kötött forgalombahozatali engedély módosításáról szóló, 2021. május 31-i bizottsági határozatnak, másrészt az EMA 2021. május 28-i véleményének megsemmisítése iránt az EUMSZ 263. cikk alapján benyújtott kérelem.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  A Törvényszék Virginie Alauzunt és a mellékletben megnevezett többi felperest kötelezi a költségek viselésére.
               
            
         (1)  HL C 338., 2021.8.23.